

**JAVNA VATROGASNA POSTROJBA**

**GRADA ŠIBENIKA**

Put groblja 2

ŠIBENIK

Temeljem članka 14. Odluke o osnivanju Javne vatrogasne postrojbe Grada Šibenika (Službeni glasnik Grada Šibenika br. 12./20. i 6./23.) i članka 16. Statuta Javne vatrogasne postrojbe Grada Šibenika, Vatrogasno vijeće na 41. sjednici, održanoj 20. prosinca 2024. godine donosi:

## PLAN RADA

## JAVNE VATROGASNE POSTROJBE GRADA ŠIBENIKA

## ZA 2025. GODINU

*Šibenik, prosinac 2024.*

|  |  |
| --- | --- |
| **Glava: 00202-33706 JAVNA VATROGASNA POSTROJBA I DVD** | |
| **NAZIV PROGRAMA** | **1005 PROTUPOŽARNA ZAŠTITA LJUDI I IMOVINE** |
| **Funkcijska oznaka** | **0320 Usluge protupožarne zaštite** |
| **Regulatorni okvir** | * Zakon o vatrogastvu (Narodne novine br. 125/19, 114/22) * Pravilnika o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane (Narodne novine br. 86/24) * Pravilnik o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova ( Narodne novine br. 46/23) * Pravilnik o uvjetima za stjecanje vatrogasnih zvanja (Narodne novine br. 98/24) * Zakon o zaštiti od požara (Narodne novine br. 92/10, 114/22) * Zakon o zaštiti na radu (Narodne novine br. 71/1., 118/14, 154/14, 94/18, 96/18) * Zakon o sustavu civilne zaštite (Narodne novine br. 82/15, 118/18, 31/20, 20/21, 114/22) * Statut Javne vatrogasne postrojbe grada Šibenika (KLASA: 007-01/23-02/01, URBROJ: 2182-1-55-03-23-1) * Plan zaštite od požara i tehnoloških eksplozija za područje Grada Šibenika (KLASA: 214-01/21-01/03, URBROJ: 2182/01-10/1-10/21-8) od 14.12.2021. godine * Plan djelovanja u području prirodnih nepogoda za 2023. godinu – Grad Šibenik (KLASA: 240-02/22-01/05, URBROJ: 2182-1-10-22-4 od 19.12.2022.) * Zakon o proračunu (Narodne novine br. 144/21) * Pravilnik o proračunskom računovodstvu i računskom planu (Narodne novine br. 124/14, 115/15, 87/16, 3/18, 126/19, 108/20, 158/23) * Pravilnik o financijskom izvještavanju u proračunskom računovodstvu (Narodne novine br. 37/22) * Zakon o radu (Narodne novine 93/14, 128/17, 98/19, 151/22) * Zakon o javnoj nabavi (Narodne novine br. 120/16, 114/22) * Zakon o provedbi Opće uredbe o zaštiti podataka (Narodne novine br. 42/18) * Zakon o pravu na pristup informacijama (Narodne novine br. 25/13, 85/15, 69/22) * Zakon o zaštiti prijavitelja nepravilnosti (Narodne novine br. 46/22) * Zakon o arhivskom gradivu i arhivima (Narodne novine br. 61/18, 98/19, 114/22) * Pravilnik o stavljanju na tržište osobne zaštitne opreme (Narodne novine br. 89/10) * Pravilnik o tehničkim zahtjevima za zaštitnu i drugu opremu koju pripadnici vatrogasnih postrojbi koriste prilikom vatrogasnih intervencija (Narodne novine br. 31/11) * Cjenik vatrogasnih intervencija (Narodne novine br. 74/21, 156/22) * Odluka o vrstama i cijenama usluga Javne vatrogasne postrojbe grada Šibenika (KLASA: 400-01/20-01/12, URBROJ: 2182/01-06/1-20-2 od 25.11.2020.) * Pravilnik o uporabi osobne zaštitne opreme (Narodne novine br. 5/21) * Pravilnik o vatrogasnoj tehnici (Narodne novine br. 5/21) * Pravilnik o poslovima s posebnim uvjetima rada (Narodne novine br. 5/84) * Pravilnik o programu i načinu polaganja stručnog ispita za vatrogasce s posebnim ovlastima i odgovornostima (Narodne novine br. 110/20) * Zakon o porezu na dodanu vrijednost (Narodne novine br. 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22) * Zakon o zakupu i kupoprodaji poslovnog prostora (Narodne novine broj 125/11, 64/15, 112/18) |
| **Opis programa** | **A100501 Provedba mjera zaštite od požara i eksplozija** |

**CILJEVI:**

Osnovni cilj je zaštita ljudi, imovine i okoliša od požara i ostalih opasnih situacija koje mogu biti posljedica elementarnih nepogoda, havarija, akcidenata, prometnih nesreća kao i raznih drugih nezgoda.

Provođenje svih aktivnosti usmjerenih na organizaciju osposobljavanja i uvježbavanja vatrogasnih kadrova te održavanje vatrogasne opreme i tehnike za sigurno i učinkovito obavljanje vatrogasnih intervencija.

**ZADACI:**

OBAVLJANJE VATROGASNE DJELATNOSTI SUKLADNO ZAKONU

Javna vatrogasna postrojba grada Šibenika, sukladno Zakonu o vatrogastvu, Zakonu o jedinicama lokalne samouprave i Zakonu o ustanovama, organizira svoj rad kao javna ustanova jedinice lokalne samouprave za obavljanje vatrogasne djelatnosti.

Vatrogasna djelatnost:

* Gašenje požara i spašavanje ljudi i imovine ugroženih požarima i eksplozijama,
* Pružanje tehničke pomoći u nezgodama i opasnim situacijama (tehničke intervencije, havarije, akcidenti),
* Pružanje pomoći kod elementarnih nepogoda,
* Provedba posebnih mjera zaštite od požara od posebnog interesa za Republiku Hrvatsku,
* Sudjelovanje na vatrogasnim intervencijama i izvan područja djelovanja po zapovjedi nadležnih vatrogasnih zapovjednika,
* Provedba preventivnih mjera zaštite od požara i eksplozija,
* Izrada izvješća i analiza vatrogasnih intervencija uz kritički osvrt i korištenje stečenih znanja.

Javna vatrogasna postrojba grada Šibenika će u 2025. godini održavati svoju operativnu spremnost sukladno podzakonskim aktima, pravilima vatrogasne struke te Procjeni opasnosti i Planu zaštite od požara za Grad Šibenik.

Temeljem zapovjedi nadležnih vatrogasnih zapovjednika, Javna vatrogasna postrojba grada Šibenika sudjelovati će na intervencijama i izvan područja za kojeg je osnovana, odnosno na cijelom području Republike Hrvatske.

REALIZACIJA PROGRAMA TEORETSKE I PRAKTIČNE NASTAVE

Zapovjednik Javne vatrogasne postrojbe grada Šibenika donijeti će godišnji nastavni plan temeljem Programa teoretske nastave i praktičnih vježbi u vatrogasnim postrojbama kao i temeljem vlastitih specifičnih potreba i prosudbi,

Nastavne teme pojedinačno će razraditi zamjenik zapovjednika i voditelji vatrogasnih smjena,

Temeljem Plana vatrogasnih vježbi, a u suradnji sa zainteresiranim subjektima, provesti će se ciljane vatrogasne vježbe ovisno o vrsti i namjeni pojedinog objekta ili proizvodnog procesa,

Kao i svake godine određeni broj pripadnika postrojbe sudjelovati će na organiziranim stručnim osposobljavanjima za tehničke intervencije spašavanja u prometu, te na ostalim osposobljavanjima koje budu organizirani od strane ostalih institucija,

Javna vatrogasna postrojba grada Šibenika raditi će na unapređenju kvalitete teoretske i praktične nastave te će osiguravati potrebne uvjete za realistično odvijanje praktične nastave.

ODRŽAVANJE VATROGASNE OPREME I TEHNIKE

U ovlaštenim servisima obaviti će se redovni godišnji servisi vatrogasnih vozila i nadogradnje na vatrogasnim vozilima,

Vozilo za gašenje i spašavanje s visina (auto ljestva) biti će upućena na poseban servis koji se obavlja svakih 10 godina,

U mehaničkoj radionici izvršavati će se manji popravci i održavanje vatrogasnih vozila, strojeva, uređaja i alata,

Za izolacijske aparate, mjerno detekcijske uređaje, kemijska odijela i drugu opremu za koju je potrebno ishoditi posebna uvjerenja potrebno je obaviti redovnu kontrolu i atestiranje u ovlaštenim institucijama,

U servisu dišnih aparata vršiti će se redovita kontrola, ispitivanje i održavanje plućnih automata, armatura i zaštitnih maski.

IZRADA OPERATIVNIH PLANOVA I PREVENTIVNE AKTIVNOSTI

Operativni planovi predstavljaju temelj za pripremu postrojbe u slučajevima nastanka različitih događaja te potrebe za interveniranjem na građevinama, gospodarskim objektima, prometnicama te ostalim mjestima gdje su moguće intervencije većih razmjera. Upravo zbog navedenih razloga, u 2025. godini potrebno je izvršiti reviziju postojećih operativnih planova te, sukladno potrebi, izraditi nove planove za određeni broj gospodarskih, javnih i drugih objekata,

Na vatrodojavni centar Javne vatrogasne postrojbe izvršiti će se priključenje novih gospodarskih i ostalih objekata s područja grada Šibenika,

Izvršiti će se obilazak i kontrola protupožarnih putova i hidrantske mreže na prostoru Grada Šibenika te će se nadležnim tijelima i službama predložiti potrebne mjere,

U svrhu promicanja kulture zaštite od požara potrebno je organizirati promidžbene aktivnosti pomoću sredstava javnog informiranja. Tijekom mjeseca svibnja organizirati će se „Dani otvorenih vrata“ ,

Ostvarivati kontakte i suradnju sa stručnim institucijama u oblasti zaštite od požara i zaštite na radu te s ostalim subjektima bitnim za podizanje kvalitete rada i operativne sposobnosti Javne vatrogasne postrojbe grada Šibenika.

USKLAĐIVANJE NAČINA RADA SA ZAKONSKOM REGULATIVOM

Tijekom 2025. godine Javna vatrogasna postrojba grada Šibenika usklađivati će svoj rad s propisima koji uređuju rad vatrogasne službe u Republici Hrvatskoj, kao i rad stručne službe i njenih odjela,

Pravodobno će se planirati proračun i praćenje izvršenja u svrhu pravodobnih izmjena i dopuna, izvršavanje svih poslova iz područja proračunskog računovodstva, obračuna plaća, knjigovodstvenih poslova proizašlih iz obavljanja vlastite djelatnosti, kadrovskih pitanja, zaštite osobnih podataka te pristupa informacijama,

Radnike, kojima je unutarnjim ustrojstvom definirano da samostalno rukovode određenim vrstama vatrogasnih intervencija, će se uputiti na polaganje stručnog ispita,

Radnici u stručnoj službi sudjelovati će na organiziranim stručnim seminarima, kao i na stručnim osposobljavanjima za potrebe javne nabave, zaštite osobnih podataka i arhivskog gradiva (po potrebi za suradnika za opće i zajedničke poslove),

Unutar postrojbe izvršiti će se popuna upražnjenih radnih mjesta.

PLANIRANJE I REALIZACIJA PLANA NABAVE VATROGASNE OPREME I SREDSTAVA ZA GAŠENJE

Sukladno potrebama i stanju vatrogasne opreme i sredstava za gašenje potrebno je izvršiti nabavku istih u skladu s Financijskim planom i Planom nabave,

Javna vatrogasna postrojba grada Šibenika će tijekom 2025. godine nastojati povećati prihode od vlastite djelatnosti kako bi iste, temeljem Zakona o vatrogastvu, uložila u nabavku vatrogasne opreme, sredstava za gašenje i vatrogasnu tehniku,

Nastaviti će se s aktivnostima u pripremi za izgradnju novog vatrogasnog doma na prostoru bivše vojarne Bribirski knezovi.

SURADNJA S OSTALIM USTANOVAMA I INSTITUCIJAMA

Javna vatrogasna postrojba grada Šibenika surađivati će s Vatrogasnom zajednicom grada Šibenika i Vatrogasnom zajednicom Šibensko - Kninske županije u području osposobljavanja, školovanja i opremanja te predlagati rješenja za ostvarenje kvalitetnijeg zajedničkog rada na vatrogasnim intervencijama. Također, postrojba će surađivati sa Službom civilne zaštite kao i Inspektoratom unutarnjih poslova iz područaja zaštite od požara.

Radi poboljšanja zajedničkog rada i sigurnosti pri radu, kao i što kvalitetnije usluge građanima, potrebno je ostvariti dobru suradnju sa službom Hitne medicinske pomoći, službama MUP-a, Centrom za razminiranje, Gorskom službom spašavanja, Lučkom kapetanijom, HEP-om, Vodovodom i odvodnjom, Upravnim odjelom za komunalne djelatnosti grada Šibenika te drugim sličnim službama.

U cilju razmjene iskustava i unapređenja vatrogasne struke potrebno je ostvariti suradnju s vatrogasnim postrojbama u RH i u inozemstvu.

Javna vatrogasna postrojba grada Šibenika, ostvarivati će punu suradnju s predstavnicima radnika i sindikatom u cilju postizanja pozitivnog ozračja za kvalitetno obavljanje službe.

KLASA: 030-01/24-02/01

URBROJ: 2182-1-55-01-24-1

Šibenik, 20. prosinca 2024. god.

ZAPOVJEDNIK

Volimir Milošević, dipl.ing.sig.